
ถึง  สำนักงานส่งเสริมการปกครองท้องถิ่นจังหวัด ทุกจังหวัด

ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการป้องกันและปราบปราม
การทุจริตแห่งชาติ (ป.ป.ช.) ว่า ได้ประกาศรับสมัครสถานศึกษาเข้าร่วมประกวดผลงานนวัตกรรมหลักสูตร
ต้านทุจริตศึกษา พ.ศ. 2561 ที่เป็นเลิศ (Best Practice) ประเภทผู้บริหารสถานศึกษา และประเภทครูผู้สอน 
กำหนดเปิดรับสมัครระหว่างวันที่ 1 เมษายน - 15 พฤษภาคม 2569 โดยให้สถานศึกษาส่งใบสมัครพร้อมผลงานไปยังสำนักงาน ป.ป.ช. ประจำจังหวัดที่สถานศึกษามีที่ตั้งอยู่ ซึ่งสำนักงาน ป.ป.ช. จะประกาศผลการประกวดภายในวันพุธที่ 30 กันยายน 2569 ณ สำนักงาน ป.ป.ช. และทางเว็บไซต์ https://nacc.go.th

ในการนี้ กรมส่งเสริมการปกครองท้องถิ่นจึงขอความร่วมมือสำนักงานส่งเสริมการปกครองท้องถิ่นจังหวัดประชาสัมพันธ์การประกวดดังกล่าวให้องค์กรปกครองส่วนท้องถิ่นที่มีสถานศึกษาทราบ 
หากประสงค์เข้าร่วมการประกวด สามารถส่งใบสมัครพร้อมรูปเล่มการนำเสนอผลงาน/นวัตกรรมการใช้หลักสูตรทุจริตศึกษาที่เป็นเลิศ (Best Practice) ภายในวันศุกร์ที่ 15 พฤษภาคม 2569 รายละเอียดตาม 
QR Code ท้ายหนังสือนี้


กรมส่งเสริมการปกครองท้องถิ่น
    มีนาคม  2569
กองส่งเสริมและพัฒนาการจัดการศึกษาท้องถิ่น                                                         

กลุ่มงานส่งเสริมการจัดการศึกษาท้องถิ่น                                
โทร. ๐ ๒๒๔๑ ๙000 ต่อ 5313  
ไปรษณีย์อิเล็กทรอนิกส์ saraban@dla.go.th
ผู้ประสานงาน : นายณัฎฐ์ชัย คงงาม โทร. 063 343 2927 

